Sa sjednice Odgajateljskog vijeća, održane 2. rujna 2020. od 8-10 sati.

Na osnovi čl.78. i čl. 80. Statuta Učeničkog doma-Kutina, ravnateljica Doma sazvala je sjednicu Odgajateljskog vijeća sa sljedećim dnevnim redom:

DNEVNI RED

1. Usvajanje Zapisnika s prethodne sjednice Odgajateljskog vijeća
2. Izvješća odgajatelja o uspjehu učenika u šk. god. 2019./2020. nakon jesenskog roka
3. Izvješća članova Povjerenstva za upis učenika u Učenički dom Kutina za šk. god. 2020./2021.
4. Organizacija rada u šk. god. 2020./2021.
5. Program prijama novoupisanih učenika u šk. god. 2020./2021.
6. Izvješće s Ljetne škole za odgajatelje –svi odgajatelji
7. Odluka o početku i završetku nastavne godine, broju radnih dana i trajanju odmora učenika osnovnih i srednjih škola za šk. god. 2020./2021.
8. Razno

Sjednica je održana uz sve preporučene epidemiološke mjere Nacionalnog Kriznog stožera RH.

Ad1) Zapisnika s prethodne sjednice Odgajateljskog vijeća jednoglasno prihvaćen.

Ad2) Odgajateljica Irena Šuljok je izvijestila o uspjehu učenika I. odgojne skupine – svi učenici upućeni na jesenski rok su uspješno prošli. Dva učenika nisu uspješno završila prvi razred zbog više od dvije zaključene negativne ocjene.

Odgajateljica Ines Kovačević je izvijestila o uspjehu učenika II. odgojne skupine – svi učenici upućeni na jesenski rok su uspješno prošli. Jedan učenik nije uspješno završio drugi razred zbog više od dvije zaključene negativne ocjene.

Odgajateljica Džemila Lukač izvijestila je uspjehu učenika III. odgojne skupine – svi učenici su pozitivno ocjenjeni i nitko nije bio upućen na jesenski rok.

Ad3) U ljetnom upisnom roku za šk. god. 2020./2021. upisano je 18 učenika u dom. U jesenskom upisnom roku za istu školsku godinu, upisana su tri učenika, te je ukupan broj upisanih učenika 21 (16M i 5Ž) – svi su učenici prvih razreda. Srednje škole koje su upisali novoupisani učenici su SŠ Viktorovac, Teh. škola Sisak, SŠ Novska, Teh.škola Kutina, SŠ Tin Ujević Kutina.

Ad4) a) Međusobni odnosi učenika – tijekom procesa adaptacije treba obratiti pozornost na psiho-emocionalno stanje učenika, uključenost u socijalnu sredinu i zadovoljavanje fizioloških potreba. Planirati odlaske u šetnje u manjim skupinama, uz poštivanje epidemioloških mjera. Program Dobrodošlice realizirat će se u trećem tjednu 9. mjeseca.

b) Formiranje odgojnih skupina – prema načelu dobi i razreda

I. odgojna skupina – učenici 1. razreda (21 učenik) – Džemila Lukač

II. odgojna skupina – učenici 2. i 4. razreda (26 učenika) – Irena Šuljok

III. odgojna skupina – učenici 3. razreda (16 učenika) – Ines Kovačević

c) Raspored po spavaonicama će se izraditi prema uputama za sprječavanje i suzbijanje COVID-19 u učeničkim domovima HZJZ.

d) Korištenje zajedničkih prostorija i dežurstva – za obroke će se osim prostora blagovaonice koristiti i prostor TV sale. U oba prostora stolovi će biti razmješteni na razmak od 2m. Obilježit će se mjesta na kojima će koji učenik sjediti. Svaki stol će se dezinficirati nakon svakog učenika. Postojeća mjesta u TV Sali će se koristiti i za učenje. Utvrđeno je maksimalno vrijeme trajanja obroka po učeniku te maksimalan broj učenika koji mogu u isto vrijeme biti u blagovaonici, TV sali ili učionicama. Potrebno je još strože provoditi mjere higijene odnosno pranja ruku prije ulaska u blagovaonicu. Potrebno je izraditi upozorenja i napomene koje će biti postavljene po prostorima doma, kao što je što kraće zadržavanje na hodnicima i stubištima. U tuš kabine i wc će također biti postavljen raspored, koja spavaonica će koristiti koju kabinu. Određeni su ulazi/izlazi iz doma za određene katove. Dežurni učenici su obvezni iznijeti kantu za smeće ispred spavaonice, te ih unijeti unutar spavaonice nakon što spremačice pokupe smeće.

e) Pripreme za spavanje – u 21,30h učenici se upućuju u spavaonice, tada počinje i noćno učenje prema ranije utvrđenom rasporedu. Gledanje televizije moguće je u TV sali i na ženskom katu, uz razmak od 2m, nošenje maski te propisani maksimalni broj učenika. Navečer odgajatelj i noćni pazitelj vrše uvid u nazočnost te mjere učenicima temperaturu.

f) Vrijeme za učenje- popodne – I. dio – od 16-17,15h; pauza 17,15-17,30h; II. dio – 17,30-18,30h prijepodne – 9-11h

I. odgojna skupina – uči u učionici br.1

II. odgojna skupina – uči u učionici br.2

III. odgojna skupina – uči u TV sali ili po spavaonicama

Izbivanje za vrijeme učenja nije moguće, jedino na zahtjev roditelja, škole ili zbog treninga. Učenici koji pohađaju treninge trebaju donijeti pisani raspored treninga.

g) Slobodno vrijeme učenika – poticati bavljenje sportom uvažavajući mjere. Izlasci u grad se bilježe u za to predviđenu bilježnicu. Za učenike 1. i 2. razreda izlazak je do 21h, a za učenike 3. i 4. razreda do 21,30h.

h) posebni programi:

Program adaptacije – Džemila Lukač

Program kulture življenja, tradicije i baštine – Irena Šuljok

Program obogaćivanja života – humanitarstvo –Džemila Lukač

Preventivni programi – Irena Šuljok

Građanski odgoj – Ines Kovačević

Sport i zdravlje – Ines Kovačević

i) Izborni programi:

Informatičko-filmska skupina –Ines Kovačević

Dramsko-recitatorska skupina -Džemila Lukač

Novinarsko-knjižničarska skupina – Irena Šuljok

Glazbeno-plesna skupina – Vesna Vuković

j) Prigodni programi:

Program dobrodošlice – Džemila Lukač

Hrvatski olimpijski dan – Ines Kovačević

Dan neovisnosti RH – Irena Šuljok

Dan zahvalnosti za plodove zemlje – Irena Šuljok

Dan grada Kutine – svi

Dan sjećanja na žrtvu Vukovara – Vesna Vuković

Sv. Nikola – Vesna Vuković

Božić – Irena Šuljok

Maskenbal - Džemila Lukač

Uskrs – Džemila Lukač

Boje ljubavi -Ines Kovačević

Ispraćaj maturanata – Irena Šuljok

Dan doma – Vesna Vuković

k) Povjerenstva:

povjerenstvo za prehranu – Džemila Lukač

Povjerenstvo za sport – Ines Kovačević

Povjerenstvo za zdravstveno prosvjećivanje i higijenu – Irena Šuljok

Irena Šuljok se imenuje za osobu zaduženu za Protokol za postupanje s učenicima koji su zaraženi s COVID-19, koji su pod sumnjom ili koji su u samoizolaciji. Suradnja će se ostvariti s lokalnim Stožerom i epidemiolozima.

l) Uređivanje panoa –prema posebnim i izbornim programima kao i prije

m) Radno vrijeme odgajatelja

1.smjena – 9-15h

2. smjena -15-21h

3. smjena – 16-22h

n) Nošenje maski – učenici nose maske u svim zajedničkim prostorijama, osim u svojoj spavaonici. U učionici se nosi maska, ako razmak nije 2m. Na dvorištu ne nose masku. Svi zaposlenici u zajedničkim prostorijama nose maske.

o) Donesen je Protokol o postupanju kod pojave znakova bolesti COVID-19 kod učenika i djelatnika, te je ravnateljica obavijestila odgajatelje o posebnostima u radu zbog epidemioloških mjera.

Ad5) Program prijama novoupisanih učenika održat će se 6.9.2020. u 17h na otvorenom poštivajući sve propisane epidemiološke mjere HZJZ i MZO-a. Roditeljima će se dati najkraće moguće upute o djelatnosti funkcioniranju i radu Učeničkog doma Kutina.

Ad6) Odgajateljica Šuljok je kratko izvijestila o online Ljetnoj školi za odgajatelje na kojoj su sudjelovale sve tri odgajateljice. Tema je bila – Zaštita mentalnog zdravlja adolescenata.

Ad7) Nastavna godina počinje 7.9.2020. a završava 18.6.2021., za maturante 25.5.2021.

Prvo polugodište – 7.9.2020.-23.12.2020.

Drugo polugodište – 11.12021.-18.6.2021.

Jesenski odmor – 2.11.2020.-3.11.2020.

Prvi dio zimskog odmora – 24.12.2020. – 8.1.2021., a drugi 23.2.2021.-26.2.2021.

Proljetni odmor – 2.4.2021.-9.4.2021.

Nastava se organizira i izvodi najmanje 175 nastavnih dana, a za učenike završnih razreda SŠ najmanje u 160 nastavnih dana.

Ad8) Za novoupisane učenike pripremit će se poklončići za dobrodošlicu i podijeliti na roditeljskom sastanku u nedjelju. Gđa. ravnateljica ističe da će se sve nejasnoće rješavati u hodu; imenovana je radna skupina za izradu Protokola postupanja Učeničkog doma Kutina u uvjetima povezanim s COVID-19 pandemijom.

Dovršeno u 10,00 sati